projecte-aina/catalan_government_crawling huggingface dataset:
El subdirector general d'Activitats Esportives i Infraestructures del Consell Català de l'Esport, Oriol Marcé, ha assistit avui al Museu de la Tècnica de Manresa a la cinquena edició de la Gala del Beisbol i el Softbol català, organitzada per la Federació Catalana de Beisbol i Softbol (FCBS), que enguany celebra els seus 90 anys d'història.
Amb l'esdeveniment, que ha comptat amb la presència de 350 persones, la capital del Bages relleva oficialment Viladecans com a Ciutat del Beisbol i el Softbol català.
La trobada anual serveix per reconèixer la feina dels clubs catalans i els títols assolits per cadascun, així com per les jugadores i jugadors, tècnics, àrbitres i anotadors més destacats de la temporada.
Aquesta edició, a més, ha servit com a cloenda de la commemoració del vint-i-cinquè aniversari del BC Manresa Drac's.
La projecció de les millors imatges que va generar el curs esportiu 2018 ha iniciat l'acte amb un impactant vídeo en què un grup de joves jugadors del planter de l'entitat manresana exhibien les seves habilitats esportives en llocs tan emblemàtics de la ciutat com la Seu i la Biblioteca del Casino, abans del lliurament dels guardons i reconeixements, la part més protocol·lària de la gala.
El llançador del BC Manresa Drac's Kerson Trinidad ha estat reconegut com el millor de la Primera Divisió catalana.
També s'ha premiat la selecció catalana, que, en representació de l'Estat, es va proclamar campiona d'Europa-Àfrica de la Little League de beisbol, a Polònia, i va participar a les World Series de Williamsport (EUA).
Per acabar, s'han lliurat els reconeixements als jugadors Omar Hernández i Marc Civit, que aquesta passada temporada van firmar un contracte professional; a Ferran Thomen i Santiago Granados, per la seva labor en el beisbol com a part fonamental del BC Manresa i com a àrbitre històric, respectivament; als clubs BC Manresa i Vic Bat, pels seus 25 anys d'història, i a Joaquim Roca, president fundador del BC Manresa.
El representant del Govern català ha compartit la gala amb Jordi Vallès, president de la FCBS; Valentí Junyent, alcalde de Manresa, i Jordi Serracanta, tinent d'alcalde d'Esports, Qualitat Urbana, Mobilitat i Serveis de Manresa, entre d'altres.
Un dels principals objectius és fomentar la participació de les dones a l'àmbit de l'activitat física i esport en igualtat de condicions, superar els obstacles i aconseguir igualtat de gènere en aquest àmbit de la vida.
Per aconseguir-ho ens cal la participació de tothom: organismes públics i privats, federacions, clubs, universitats, etc., i de tota la societat.
L'esport escolar pretén posar a l'abast de tots els alumnes de primària i secundària la pràctica d'activitats físiques i esportives, i aprofitar el gran potencial d'aquestes activitats per contribuir a la formació personal i cívica dels infants i joves.
L'esport escolar té una funció integradora i de cohesió social i facilita l'accés de tots els nens i nenes a la pràctica esportiva escolar, i en especial de les persones nouvingudes.
També fomenta la pràctica regular d'activitats físiques i esportives i l'adquisició d'hàbits saludables i forma joves en els valors ciutadans.
Les entitats esportives són aquelles associacions sense ànim de lucre que tenen com a finalitat principal el foment i la pràctica de l'esport.
El Registre d'entitats esportives de la Generalitat de Catalunya, adscrit orgànicament al Consell Català de l'Esport, és únic i constitueix una oficina pública que té com a finalitat la inscripció dels clubs, associacions esportives, agrupacions esportives i les federacions esportives catalanes i l'adscripció de les seccions esportives d'entitats no esportives.
La inscripció en el Registre d'entitats esportives d'un club o associació, una agrupació o una federació esportiva comporta el seu reconeixement legal als efectes de la Llei de l'Esport.
La Secretaria General de l'Esport i de l'Activitat Física dona suport als clústers catalans de la indústria de l'esport, INDESCAT i MOTORSPORT 2020.
Aquestes entitats comparteixen amb la Secretaria General de l'Esport i de l'Activitat Física la missió d'aglutinar les empreses i entitats vinculades al món de l'esport amb l'objectiu de desenvolupar accions que millorin la seva competitivitat.
És una organització plural i sense ànim lucratiu que agrupa i representa a professionals i empresaris del sector de les instal·lacions esportives de Catalunya.
És l'associació catalana d'entitats de gestió d'instal·lacions esportives públiques.
El Col·legi de professionals de l'Activitat Física i de l'Esport de Catalunya és una corporació de dret públic, de defensa de la professió, interlocutora amb l'Administració i els agents del sector, així com encarregada de fomentar l'activitat física en la societat i vetllar per la pràctica saludable de la ciutadania
Té la missió d'aglutinar les empreses i entitats vinculades al món de l'esport, amb l'objectiu de desenvolupar accions que millorin la competitivitat d'aquestes empreses.
És un projecte centrat en impulsar la indústria de l'esport del motor a Catalunya.
Un dels objectius de la Secretaria General de l'Esport i l'Activitat Física és difondre les recomanacions d'activitat física per a una bona salut i aconseguir una població mes activa.
Fer activitat física de forma planificada, estructurada i regularment proporciona una millora de la forma física i aporta benestar a la vegada que ajuda a tenir una bona qualitat de vida i prevenir malalties.
En aquest apartat trobareu informació i recursos per practicar activitat física i assolir una condició fisica saludable.
La Secretaria General de l'Esport i de l'Activitat Física és l'òrgan de direcció, planificació i execució de l'Administració esportiva de la Generalitat.
Li corresponen les funcions que preveu el Text únic de la Llei de l'esport, aprovat pel Decret legislatiu 1/2000, de 31 de juliol, i la resta de disposicions sectorials aplicables.
També li corresponen les funcions següents:
a) Dirigir el Museu i Centre d'Estudis de l'Esport Doctor Melcior Colet.
b) Impulsar i fer el seguiment de projectes i programes interdepartamentals en el territori relacionats amb el sector de l'activitat física i de l'esport.
c) Fer el seguiment econòmic, financer i pressupostari de les entitats adscrites al Departament de la Presidència mitjançant la Secretaria General de l'Esport.
Té adscrits diversos organismes autònoms, com el Consell Català de l'Esport o l'INEFC, així com entitats de dret públic sotmeses a l'ordenament jurídic privat o societats mercantils, com el Centre d'Alt Rendiment o el Canal Olímpic de Catalunya.
També dirigeix el Museu i Centre d'Estudis Doctor Melcior Colet i dona suport al Tribunal Català de l'Esport, que és l'òrgan suprem jurisdiccional esportiu a Catalunya.
Catalunya és un país esportiu que compta amb esportistes de primer nivell mundial, clubs que són capdavanters en els seus respectius esports i entitats que acullen durant l'any moltes proves internacionals a tot el territori.
Podem dir amb el cap ben alt que vivim un moment dolç a nivell esportiu.
Tot i ser un país petit, presumim de tenir un nivell esportiu que ens projecta a l'exterior i ens situa al món.
Els esportistes responen, els clubs també, la ciutadania practica activitat física, i, l'esport, en general, és cada cop més present en la nostra societat.
El Govern està orgullós de la bona feina que realitzeu tots els que us impliqueu en la promoció de l'esport.
I perquè continueu en aquesta línia, serem propers i àgils, sempre al costat dels clubs, esportistes i ciutadans, els autèntics protagonistes d'aquest potencial que fa de Catalunya un país esportiu de primera línia mundial.
Des de la Secretaria General de l'Esport i de l'Activitat Física ens marquem com objectiu treballar perquè aquest potencial creixi i perquè valors com el treball en equip, el fair play, l'esperit de sacrifici, l'esforç i el servei a la ciutadania marquin el dia a dia de l'esport de Catalunya.
Valors que tots vosaltres compartiu i que són bàsics per assolir grans reptes.
Volem arribar a tots els àmbits de l'esport català, començant per l'elit, però apostant fort també per l'esport base i l'esport femení.
Els clubs i les federacions, sigui quina sigui la seva dimensió, també comptaran sempre amb el nostre suport.
Estic a la vostra disposició pel que necessiteu, i us convido a aprofitar el web per fer créixer encara més l'esport català.
Secretari general de l'Esport i de l'Activitat Física
El Govern de la Generalitat aconsella que es disputi a porta tancada el partit de futbol de Lliga de Campions que el dimecres de la setmana vinent ha d'enfrontar el FC Barcelona amb el club italià del Nàpols al Camp Nou.
Així ho han recomanat aquest matí representants dels departaments de Salut, d'Interior i de la Secretaria General de l'Esport i de l'Activitat Física, en una reunió que han mantingut amb representants del club blaugrana, emmarcada en el Pla d'actuació del PROCICAT per emergències associades a malalties transmissibles emergents amb potencial alt risc.
El secretari general de l'Esport i de l'Activitat Física, Gerard Figueras, ha indicat que la mesura es pren atenent a criteris sanitaris i que, segons ha explicat, el FC Barcelona "assumeix i aplicarà" amb responsabilitat i solidaritat.
Per la seva banda, el secretari de Salut Pública, Joan Guix, ha explicat que la situació epidemiològica per coronavirus SARS-CoV-2 en el conjunt d'Europa "ha canviat notablement en els darrers dies, amb un creixement de casos i d'aïllaments que era esperat".
Això obliga que, "per principi de precaució en l'estratègia de contenció que estem seguint", es prenguin mesures com aquesta.
A més, Guix, ha ampliat que aquest partit comporta la situació afegida de la procedència dels aficionats que podrien acompanyar l'equip italià a Barcelona.
En concret, en la reunió han participat, entre altres, la secretària general de Salut, Laura Pelay; el secretari de Salut Pública, Joan Guix; el secretari general d'Interior, Brauli Duart; el secretari general de l'Esport i de l'Activitat Física, Gerard Figueras, i el director executiu del FC Barcelona, Òscar Grau
En base a les mesures preses en la reunió del Comitè Tècnic del Pla de Protecció Civil de Catalunya (Procicat) per emergències associades a malalties transmissibles emergents d'alt risc del dimecres 11 de març, en la qual el Govern ha comunicat que a Catalunya s'ha passat d'una fase de prealerta a fase d'alerta de manera preventiva, la Secretaria General de l'Esport i de l'Activitat Física (SGEAF) comunica al sector esportiu català, tant públic com associatiu i privat, el següent:
En segon lloc, per a aquelles activitats que no es puguin ajornar, les instruccions a seguir, a partir de dijous 12 de març i durant un mínim de 15 dies, són les següents:
En relació als grans esdeveniments esportius previstos a Catalunya en aquest període, hauran de complir aquestes instruccions.
No obstant això, des de la SGEAF ens posarem en contacte amb els seus organitzadors per analitzar cas a cas les decisions a adoptar.
Per totes aquelles consultes que puguin sorgir a nivell territorial, posem a disposició les diferents Representacions Territorials de l'Esport.
Demanem que les instal·lacions i equipaments esportius informin als usuaris de les recomanacions d'higiene que les autoritats estan difonent per tal d'evitar els contagis.
A tot això, demanem a la ciutadania comprensió, responsabilitat i col·laboració davant aquestes mesures.
Sens perjudici de les consideracions anteriors, l'evolució de la situació i de les noves mesures que puguin ser arbitrades per les autoritats sanitàries, determinaran l'adopció de recomanacions addicionals en l'àmbit esportiu.
La 12a edició de la "Setmana de la Igualtat: Dones i Esport" s'emmarca dins dels actes de commemoració del "Dia Internacional de la dona" (dia 8 de març) en una convocatòria conjunta amb el Consell Comarcal del Tarragonès i que es desenvolupa gràcies al suport incondicional de diferents institucions, entitats i persones d'arreu de la nostra comarca, als quals volem manifestar públicament el nostre agraïment ja que aquesta oferta seria del tot inviable sense aquest suport.
Està previst un ventall d'activitats programades molt variat i atractiu perquè ajudi a dinamitzar i fomentar la pràctica habitual de l'esport dins del col·lectiu de dones, així com també l'esport en família.
Aquestes activitats s'inclouen dintre de la programació del 8 de març, Dia Internacional de les Dones, que tindràn lloc de l'1 al 15 de març
Podeu gestionar la inscripció directament a la seu organitzadora o mitjançant el Formulari, per concretar la participació real de l'activitat, ja que hi ha activitats limitades a un nombre determinat de persones.
La Declaració institucional del 8 de març de 2020 comença dient: "La igualtat entre dones i homes és un dret fonamental a garantir en una societat que ho exigeix.
És un valor i un element clau per a l'erradicació del sistema heteropatriarcal, androcèntric i sexista imperant que ens oprimeix, ens violenta i ens discrimina."
L'any 2006, l' Ajuntament de Barcelona va posar en marxa el PREMI MIREIA TAPIADOR (actualment anomenat Premi Dona i Esport) amb l'objectiu de reconèixer la trajectòria de les dones esportistes o promotores de l'esport i amb motiu de la seva activitat personal i professional a la ciutat de Barcelona.
Enguany, el Premi Dona i Esport arriba a la 13a edició i ja s'ha obert la convocatòria per a la presentació de candidatures.
La finalitat del certamen és fer visible la tasca de dones unides per la seva passió i dedicació a l'activitat física i l'esport, però també ha servit per obrir un nou camí a la difusió i al coneixement d'històries i reflexions sobre el paper de la dona en el món de l'esport, per tal de contribuir a una presència paritària en totes les franges d'edat i en tots els àmbits de l'activitat física i esportiva.
El Premi estableix quatre modalitats:
Podeu presentar les candidatures en una de les quatre categories fins a nou avís.
Recordeu que podeu presentar-vos a títol personal o bé presentar una candidatura d'algú altre (sempre amb la seva autorització), en qualsevol de les categories.
Per a més informació: https://ajuntament.barcelona.cat/donesiesport/ca/premis.php o a [EMAIL].
La Jornada té com objectiu formar i sensibilitzar els professionals del camp de l'activitat física, l'esport i el lleure, en relació amb els drets i deures de les persones LGTBI, d'acord amb la Llei 11/2014, del 10 d'octubre, per garantir els drets de lesbianes, gais, bisexuals, transgèneres i intersexuals i per erradicar l'homofòbia, la bifòbia i la transfòbia.
Les persones assistents coneixeran les tasques suport, prevenció, detecció, atenció i els protocols d ́intervenció que desplega la Llei.
Graduats/ades en Ciències de l'Activitat Física i l'Esport (CAFE); tècnics/tècniques esportives; professionals relacionats amb els àmbits de l'esport federat, escolar i universitari, el lleure i la promoció de l'activitat física que desenvolupen tasques en administracions públiques o entitats privades; persones amb tasques de dinamització esportiva.
Professionals de l'àmbit de la Salut i l'activitat física.
- Estructura i eines per al seu desplegament
La inscripció és gratuïta i l'aforament limitat.
Cal inscriure's abans del 02 d'octubre de 2018.
S'emetrà certificat d'assistència a les persones que ho sol·licitin prèviament.
Per a més informació i consultes, podeu trucar al telèfon de la Representació Territorial de l'Esport a Lleida, 973 03 22 50.
En virtut de l'entrada en vigor avui 28 de març del DECRET LLEI 10/2020, de 2 7 de març, pel qual s'estableixen noves mesures extraordinàries per fer front a l'impacte sanitari, econòmic i social del COVID-19, la Secretaria General de l'Esport i de l'Activitat Física (SGEAF) comunica al sector esportiu català, tant públic com associatiu i privat, l'adopció de diverses mesures relatives al funcionament de les entitats esportives a Catalunya, que tindran una vigència des de la data d'avui i fins que no s'aixequi l'estat d'alarma.
Aquestes mesures responen a les demandes i inquietuds formulades durant aquest període per determinats agents esportius de Catalunya pel que fa a diversos aspectes que afecten al desenvolupament de la seva activitat.
a) Se suspèn la realització d'assemblees generals, tant ordinàries com extraordinàries, de les entitats esportives de Catalunya, deixant sense efecte qualsevol convocatòria que ja hagi estat acordada i comunicada i que tingui previsió de fer-se a partir de l'entrada en vigor del present Decret llei.
Una vegada aixecada la suspensió, per raons de seguretat jurídica i per evitar situacions d'indefensió, s'hauran de tornar a convocar i comunicar, respectant els períodes establerts legalment
b) Se suspèn la facultat per convocar, per part dels òrgans competents, procediments electorals per elegir la Junta Directiva o la Comissió Directiva de les entitats esportives a Catalunya.
En el termini d'un mes, comptat a partir de la data en què s'aixequi la suspensió, les juntes electorals de les entitats esportives han d'aprovar i publicar la reformulació del calendari que haurà de regir el procediment, respectant els terminis previstos per a cada fase del procediment electoral pendent de realitzar que hagués aprovat l'òrgan convocant i d'acord amb el que determina la normativa vigent en matèria d'esports sobre aquesta matèria
c) El mandat dels òrgans directius de les entitats esportives a Catalunya que expiri durant l'estat d'alarma es perllonga automàticament fins que es pugui convocar i realitzar el corresponent procediment electoral, d'acord amb el que determina l'apartat 'b' d'aquest article
El que es disposa en aquest Decret llei restarà vigent fins que no s'aixequi l'estat d'alarma decretat pel Reial decret 463/2020, de 14 de març, que declara l'estat d'alarma per a la gestió de la situació de crisi sanitària ocasionada pel COVID-19, excepte que s'estableixi un altre termini de vigència.
Activitats de les hípiques i tràmits administratius
Al marge del que estableix aquest Decret llei, la SGEAF ha pres diverses mesures excepcionals que afecten l'àmbit de l'hípica i determinats tràmits administratius específics vinculats al teixit esportiu del país.
En el primer cas, i amb l'objectiu de garantir que els cavalls destinats a la pràctica esportiva de l'hípica disposin del màxim benestar possible i d'evitar el deteriorament de la seva salut i el desenvolupament de patologies, es considera imprescindible desenvolupar les tasques següents:
En el segon cas, i pel que fa a determinats tràmits administratius, el Govern comunica el següent:
D'acord amb les decisions adoptades pels òrgans de govern del Pla d'actuació del PROCICAT per a emergències associades a malalties transmissibles emergents amb potencial alt risc, activat en fase d'Emergència 1, i en base a la Resolució SLT/719/2020, del Departament de Salut, per la qual s'adopten noves mesures addicionals per a la prevenció i el control de la infecció pel SARS-CoV-2, la Secretaria General de l'Esport i de l'Activitat Física comunica al sector esportiu català, tant públic com associatiu i privat, l'adopció de les mesures preventives següents, des del dia 13 de març de 2020 i durant un mínim de 15 dies:
Aquestes mesures són susceptibles de revisió en coherència amb la situació epidemiològica de cada moment, responen a l'objectiu d'afectar i reduir al màxim els moviments i les concentracions de la ciutadania en la seva vida quotidiana, i se centren en la protecció general de la població i, en especial, dels grups socials més vulnerables.
Per totes aquelles consultes que puguin sorgir a nivell territorial, posem a disposició les diferents Representacions Territorials de l'Esport.
Reiterem la importància que les instal·lacions i equipaments esportius compleixin amb les recomanacions d'higiene, aforament i distància de seguretat entre persones que les autoritats estan difonent per tal d'evitar els contagis, i informin de les mateixes als usuaris.
A tot això, la Secretaria General de l'Esport i de l'Activitat Física vol agrair a la ciutadania i al sector esportiu català la comprensió, la responsabilitat social i la col·laboració que està demostrant davant el compliment d'aquestes mesures.
La Secretaria General de l'Esport i de l'Activitat Física comunica al sector esportiu català, tant públic com associatiu i privat, l'adopció de les noves mesures preventives
D'acord amb les decisions adoptades pels òrgans de govern del Pla d'actuació del PROCICAT per a emergències associades a malalties transmissibles emergents amb potencial alt risc, activat en fase d'Emergència 1, i en base a la RESOLUCIÓ SLT/737/2020, de 13 de març, per la qual s'adopten mesures complementàries per a la prevenció i el control de la infecció pel SARS-CoV-2, la Secretaria General de l'Esport i de l'Activitat Física comunica al sector esportiu català, tant públic com associatiu i privat, l'adopció de les noves mesures preventives següents:
En aquest àmbit, les mesures preventives establertes tenen reconeguda la causa de força major.
La vigència d'aquestes mesures s'inicia a les 0,00 hores del dia 14 de març de 2020 fins a un mínim de 15 dies, susceptible de revisió en coherència amb la situació epidemiològica de cada moment.
Els principals objectius d'aquestes noves mesures, que s'afegeixen a les que el Govern ja ha establert en els últims dies per al sector de l'esport català, són reduir l'activitat del país i evitar les concentracions de persones per prevenir els contagis.
Amb aquest objectiu, escau anar un pas més enllà amb la regulació de noves restriccions en l'exercici i limitacions d'activitat per tal de prevenir i controlar la projecció ascendent de la taxa d'infecció.
Lloc: Llotja de Lleida (avinguda de Tortosa, 6, 25005 Lleida).
Per a més informació: Centre Cívic Balàfia (Carrer Terrassa 1, 25005 Lleida).
La Taula Rodona Dona i Esport és una iniciativa de les entitats de Balàfia de Lleida que ha aconseguit la complicitat de les institucions, clubs, esportistes i ciutadania per impulsar l'esport femení en el camí cap a la igualtat, llibertat i equitat en la nostra societat.
Des de es vol liderar la promoció de l'esport, fer les dones protagonistes i fomentar els recursos per a la promoció i difusió de l'esport femení, per sincronitzar els nostres temps amb la realitat per fer activitat física i gaudir-ne, per millorar en salut i qualitat de vida.
Durant la Jornada es lliuraran els III Premis Dona i Esport 2.0 a les diferents categories establertes per aquesta edició, que inicialment seran les següents:
La inscripció és lliure i gratuïta.
Trobareu més informació a http://donabalafiaassc.blogspot.com.es/
Tractament: Activitats del Consell Català de l'Esport
Responsable del tractament: Consell Català de l'Esport (CCE)
Finalitat: Gestionar les activitats organitzades pel CCE o en les quals hi participa el CCE o que es desenvolupen a les instal·lacions del CCE.
Legitimació: Consentiment de la persona interessada.
Persones destinatàries: Les dades es comunicaran als encarregats de tractament que proveeixen, per compte del responsable del tractament, els serveis TIC.
Cal utilitzar els formularis disponibles a la pàgina web del Departament de la Presidència.
Informació addicional: Per ampliar aquesta informació i conèixer els detalls del tractament de dades podeu accedir a aquest enllaç.